Бовe Осип (Иосиф) Иванович

Бовe Осип (Иосиф) Иванович - (1784-1834) орус архитектору. Ампир өкүлү. Сүрөтчүнүн үй бүлөсүндө туулган. Москва архитектура мектебинен окуган (1802-07). 1812-ж. өрттөн кийин Москваны калыбына келтирүү комиссиясынын башкы архитектору. Бовенин катышуусунда Кызыл аянт реконструкцияланган. Театр аянты Чоң театр менен (1821-24), Александр багы (1820-22), Салтанат дарбазасы (1827-34), шаардык 1-оорукана (1828-32) анын долбоору боюнча курулган.
Категория:Инсандар
 Колдонулган адабияттар 
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4